Carunan toimitusjohtaja eroaa - Talouselämä
päivitetty 17.10.2016 15:26
Toimitusjohtaja Ari Koponen on ilmoittanut eroavansa Carunan palveluksesta.
Toimitusjohtajan tehtäviä hoitaa väliaikaisesti tästä päivästä alkaen yhtiön talousjohtaja Jyrki Tammivuori. Koponen jatkaa yhtiössä vuoden loppuun saakka.
Koponen oli alkuvuodesta kovassa pyörityksessä sähköverkkoyhtiöiden hinnankorotusten takia.
”Tämä on ollut hieno kokemus. Tällaisen yhtiön perustaminen ja johtaminen on ainutkertainen mahdollisuus. On ollut hienoa olla luomassa jotakin uutta. Jätän Carunan luottavaisin mielin huolehtimaan asiakkaidemme sähkönsaannin luotettavuudesta. Olemme yhdessä pohtineet yhtiön tilannetta ja nyt on luonteva hetki yhtiön kehityksessä vaihtaa toimitusjohtajaa”, sanoo tiedotteessa Ari Koponen.
”Ari on tehnyt merkittävän työn itsenäisen yhtiön luomisessa ja toiminnan käynnistämisessä. Arin vankka ja pitkäaikainen kokemus liiketoiminnasta on ollut yhtiölle ensiarvoisen tärkeää. Mittavan verkonparannushankkeen käynnistäminen ja investoinnit suomalaisten sähkönsaannin luotettavuuteen ovat itsenäistymisen myötä nousseet uudelle tasolle”, kiittelee Carunan hallituksen puheenjohtaja Juha Laaksonen.
Sähköverkkoyhtiö Carunan tappiot paisuivat 67 miljoonaan euroon